title: Provedbena uredba Komisije (EU) 2021/898 оd 28. svibnja 2021. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Salată cu icre de știucă de Tulcea” (ZOZP))

text:
                  4.6.2021

                  HR

                  Službeni list Europske unije

                  L 197/67

         PROVEDBENA UREDBA KOMISIJE (EU) 2021/898
         оd 28. svibnja 2021.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Salată cu icre de știucă de Tulcea” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Rumunjske za upis naziva „Salată cu icre de știucă de Tulcea” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Salată cu icre de știucă de Tulcea” potrebno je upisati u registar,

               DONIJELA JE OVU UREDBU:

            Članak 1.
            Naziv „Salată cu icre de știucă de Tulcea” (ZOZP) upisuje se u registar.
            Naziv iz prvog stavka odnosi se na proizvod iz razreda 1.7. Svježa riba, mekušci i rakovi te proizvodi dobiveni od njih iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. svibnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 39, 4.2.2021., str. 26.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2021/900 оd 3. lipnja 2021. o odobravanju izmjene uvjeta uporabe nove hrane „galaktooligosaharid” u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP)

text:
                  4.6.2021

                  HR

                  Službeni list Europske unije

                  L 197/71

         PROVEDBENA UREDBA KOMISIJE (EU) 2021/900
         оd 3. lipnja 2021.
         o odobravanju izmjene uvjeta uporabe nove hrane „galaktooligosaharid” u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:

                     (1)

                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije smije stavljati na tržište u Uniji.

                     (2)

                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom je utvrđen Unijin popis odobrene nove hrane.

                     (3)

                     Komisiju je 20. siječnja 2014. društvo Yakult Pharmaceutical Industry Co., Ltd. obavijestilo, u skladu s člankom 5. Uredbe (EZ) br. 258/97 Europskog parlamenta i Vijeća (3), o svojoj namjeri da na tržište stavi „galaktooligosaharid” kao novu hranu za uporabu u nizu prehrambenih proizvoda, uključujući početnu i prijelaznu hranu za dojenčad u smislu Uredbe (EU) br. 609/2013 Europskog parlamenta i Vijeća (4). Galaktooligosaharid je stoga uvršten na Unijin popis nove hrane.

                     (4)

                     Društvo Yakult Pharmaceutical Industry Co., Ltd. („podnositelj zahtjeva”) je 3. ožujka 2020. podnijelo zahtjev Komisiji u skladu s člankom 10. stavkom 1. Uredbe (EU) 2015/2283 za izmjenu uvjeta uporabe nove hrane „galaktooligosaharid”. Podnositelj zahtjeva zatražio je povećanje najveće dopuštene količine nove hrane galaktooligosaharid u dodacima prehrani namijenjenima široj populaciji, s 0,333 kg galaktooligosaharida/kg dodatka prehrani (33,3 %) na 0,450 kg galaktooligosaharida/kg dodatka prehrani (45,0 %). Tijekom postupka obrade zahtjeva podnositelj zahtjeva je pristao isključiti iz zahtjeva dojenčad i malu djecu.

                     (5)

                     U skladu s člankom 10. stavkom 3. Uredbe (EU) 2015/2283 Komisija je 18. lipnja 2020. od Europske agencije za sigurnost hrane („Agencija”) zatražila da dostavi znanstveno mišljenje utemeljeno na provedenoj procjeni izmjene uvjeta uporabe galaktooligosaharida kao nove hrane.

                     (6)

                     Agencija je 17. prosinca 2020. donijela svoja znanstvena mišljenja o „sigurnosti izmjene uvjeta uporabe galaktooligosaharida kao novog sastojka hrane u dodacima prehrani u skladu s Uredbom (EU) 2015/2283” (5). To je mišljenje u skladu sa zahtjevima iz članka 11. Uredbe (EU) 2015/2283.

                     (7)

                     Agencija je u svojem mišljenju zaključila da je povećanje maksimalne dopuštene količine galaktooligosaharida kao nove hrane u dodacima prehrani koje je predloženo u izmjenama uvjeta uporabe sigurno.

                     (8)

                     U mišljenju Agencije iznosi se dovoljno informacija na temelju kojih se može utvrditi da je galaktooligosaharid u predloženim uvjetima uporabe za širu populaciju, isključujući dojenčad i malu djecu, u skladu s člankom 12. stavkom 1. Uredbe (EU) 2015/2283.

                     (9)

                     Prilog Provedbenoj uredbi (EU) 2017/2470 trebalo bi stoga na odgovarajući način izmijeniti.

                     (10)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.

               1.   Unos na Unijinu popisu odobrene nove hrane, kako je propisan u članku 6. Uredbe (EU) 2015/2283 i uvršten u Prilog Provedbenoj uredbi (EU) 2017/2470, koji se odnosi na novu hranu „galaktooligosaharid”, mijenja se kako je navedeno u Prilogu ovoj Uredbi.

               2.   Unos na Unijin popis iz stavka 1. uključuje uvjete uporabe i zahtjeve za označivanje utvrđene u Prilogu ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (3)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

            (4)  Uredba (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti te o stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br. 41/2009 i (EZ) br. 953/2009 (SL L 181, 29.6.2013., str. 35.).

            (5)  EFSA Journal 2021;19(1):6384.

            PRILOG
            U tablici 1. (Odobrena nova hrana) Priloga Provedbenoj uredbi (EU) 2017/2470, unos za novu hranu „Galaktooligosaharid” zamjenjuje se sljedećim:

                              Odobrena nova hrana

                              Uvjeti pod kojima se nova hrana može upotrebljavati

                              Dodatni posebni zahtjevi za označivanje proizvoda

                              Ostali zahtjevi

                           „Galaktooligosaharid

                                 Određena kategorija hrane

                                 Najveće dopuštene količine (izražene kao omjer: kg galaktooligosaharida/kg konačne hrane)

                           Dodaci prehrani u smislu Direktive 2002/46/EZ

                           0,333

                           Dodaci prehrani u smislu Direktive 2002/46/EZ, isključujući dojenčad i malu djecu

                           0,450 (koja odgovara 5,4 galaktooligosaharida po porciji; najviše 3 porcije dnevno do najviše 16,2 g dnevno)

                           Mlijeko

                           0,020

                           Mliječni napitci

                           0,030

                           Zamjena za jedan ili više obroka pri redukcijskoj dijeti (u obliku pića)

                           0,020

                           Napitci na bazi mliječnih analoga

                           0,020

                           Jogurt

                           0,033

                           Deserti na bazi mliječnih proizvoda

                           0,043

                           Smrznuti deserti na bazi mliječnih proizvoda

                           0,043

                           Voćna pića i energetska pića

                           0,021

                           Pića koja su zamjena za hranu za dojenčad

                           0,012

                           Sok za bebe

                           0,025

                           Piće na bazi jogurta za bebe

                           0,024

                           Desert za bebe

                           0,027

                           Grickalice za bebe

                           0,143

                           Žitarice za bebe

                           0,027

                           Pića namijenjena osobama s povećanom tjelesnom aktivnošću, posebno sportašima

                           0,013

                           Sok

                           0,021

                           Nadjev za voćnu pitu

                           0,059

                           Voćni proizvodi

                           0,125

                           Pločice

                           0,125

                           Žitarice

                           0,125

                           Početna i prijelazna hrana za dojenčad u smislu Uredbe (EU) br. 609/2013

                           0,008”


title: Provedbena uredba Komisije (EU) 2021/901 оd 3. lipnja 2021. o ispravku švedske jezične verzije Provedbene uredbe (EU) 2019/2072 o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje

text:
                  4.6.2021

                  HR

                  Službeni list Europske unije

                  L 197/75

         PROVEDBENA UREDBA KOMISIJE (EU) 2021/901
         оd 3. lipnja 2021.
         o ispravku švedske jezične verzije Provedbene uredbe (EU) 2019/2072 o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 41. stavak 2. i članak 72. stavak 1.,
         budući da:

                     (1)

                     Švedska jezična verzija Provedbene uredbe Komisije (EU) 2019/2072 (2) sadržava pogreške u točkama 65. i 68. Priloga VII. u pogledu uvjeta koji moraju biti ispunjeni za unos određenog bilja ili biljnih proizvoda u Uniju te u točki 12. dijela A Priloga XI. u pogledu navođenja biljke.

                     (2)

                     Švedsku jezičnu verziju Provedbene uredbe (EU) 2019/2072 trebalo bi stoga na odgovarajući način ispraviti. To ne utječe na ostale jezične verzije.

                     (3)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.

               (ne odnosi se na verziju na hrvatskom jeziku)

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 317, 23.11.2016., str. 4.

            (2)  Provedbena uredba Komisije (EU) 2019/2072 od 28. studenoga 2019. o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje te o stavljanju izvan snage Uredbe Komisije (EZ) br. 690/2008 i izmjeni Provedbene uredbe Komisije (EU) 2018/2019 (SL L 319, 10.12.2019., str. 1.).